## Odluka Ustavnog suda Hrvatske broj U/I-438/1987 od 24.svibnja 1990.

### NN 27/1990 (25.6.1990.), Odluka Ustavnog suda Hrvatske broj U/I-438/1987 od 24.svibnja 1990.

# USTAVNI SUD HRVATSKE

Ustavni sud Hrvatske, na sjednici 24. svibnja 1990. godine, donio je
ovu

## ODLUKU

1. Ukidaju se odredbe odjeljka i, stava 4. alineje prve i pete te Odjeljka
II, pod A, točke 3. Smjernica za sređivanje stanja u oblasti uređivanja
prostora i zemljišne politike ("Narodne novine", br. 2/1985).

2. Ova će se odluka objaviti u "Narodnim novinama".

Obrazloženje:

Smjernice za sređivanje stanja u oblasti uređivanja prostora i zemljišne
politike donio je Sabor SR Hrvatske u prosincu 1984. godine. Sud je prihvatio
inicijative građana za ocjenu njihove ustavnosti i zakonitosti nakon što
je utvrdio da one sadržajem ne predstavljaju samo smjernice kojima Sabor
usmjerava rad organa i nosilaca funkcija, odnosno kojima Sabor utvrđuje
svoje stavove i politiku, nego da imaju karakter akta iz člana 412. Ustava
koji može biti predmetom ustavnosudske ocjene. To potvrđuju, osim načina
njihova donošenja i objavljivanja, i izrazi prema kojima se one "sveukupno
moraju primjenjivati", u njima navedeni rokovi u kojima se određeni
akti "moraju donijeti", i akcije kojima se "mora pristupiti".
To potvrđuju i saznanja Suda iz predmeta u njegovu radu iz kojih proizlazi
da se Smjernice primjenjuju kao obavezni akt. Između ostalog, to potvrđuju
i Zaključci o mjerama i aktivnostima za provođenje zakona u oblasti planiranja,
uređivanja, korištenja i zaštite prostora i građevinskog zemljišta te sprečavanja
uzurpacije poljoprivrednog zemljišta, šuma i šumskog zemljišta, objavljeni
u istom broju "Narodnih novina" u kojima su bile objavljene i
Smjernice, a kojima je od skupština općina bilo tražno da pokrenu postupak
odgovornosti izvršnih vijeća, pa i smjenjivanja odgovornih osoba, ako do
kraja lipnja 1985. ne predlože podruštvljavanje zemljišta. Odredba odjeljka
I, stava 4, alineje prve govori o provođenju postupka podruštvovljenja
građevinskog zemljišta u gradovima i naseljima gradskog karaktera i na
drugim područjima za koje su doneseni provedbeni planovi. Sud je ocijenio
da iz ove odredbe slijedi zaključak da se izvan gradova i naselja gradskog
karaktera podruštvljuje sve građevinsko zemljište zahvaćeno provedbenim
planom. Takvo stajalište Smjernica suprotno je odredbama člana 15. stava
2. i člana 16. stava 2. Zakona o građevinskom zemljištu (prečišćen tekst
"Narodne novine", br. 48/88). Prema tim zakonskim odredbama u
društveno vlasništvo prenosi se samo zemljište za koje je donesen provedbeni
plan, kojim je ono predviđeno za stambenu i drugu kompleksnu izgradnju.
Odredbe odjeljka I, stava 4, alineje pete i Odjeljka II, pod A, točke 3.
govore o postupku prenošenja u društveno vlasništvo, bez prava na naknadu,
bespravno gradenih objekata na društvenom zemljištu u svim slučajevima
kad su se za primjenu te zakonske mjere stekli zakonom propisani uvjeti,
s tim da same Smjernice utvrđuju da je protivna društvenom interesu svaka
izmjena namjene prostora radi legalizacije bespravno građenih objekata
u vlasništvu građana predviđenih za odmor i rekreaciju, građenih na području
koje je prostornim planom ili drugim propisom predviđeno za drugu namjenu,
ili je pod posebnom zaštitom kao osobito vrijedno. Ocjenjujući ove odredbe
Smjernica u odnosu na članove 84. i 85. Zakona o građevinskom zemljištu,
Sud je utvrdio da se njima sužavaju Zakonom predviđene mogućnosti legalizacije
bespravno izgrađenih objekata, Zakon, naime, govori o objektima uopće,
ne predviđajući drugačiji postupak za objekte predviđene za odmor i rekreaciju.

U skladu s iznesenim odlućeno je kao u izreci

Broj: U/I-438/ 1987

Zagreb, 24. svibnja 1990.

USTAVN1 SUD HRVATSKE,

Predsjednik

**Jadranko Crnić, v r**

Odluka, NN 27/1990-527